**Finansieringsmulighed: BESTLIFE2030. Indkaldelse af projektforslag Grønland**

En vigtig del af EU’s Biodiversitetsstrategi for 2030 er at medvirke til at vende den negative udvikling i verdens biodiversitet. EU’s såkaldte ’oversøiske lande og territorier’ rummer en usædvanlig rig biodiversitet. De står også overfor et betydeligt miljømæssigt pres. De er sårbare overfor klimaændringerne.

BESTLIFE2030-programmet vil bidrage til at sikre bevarelse og bæredygtig udnyttelse af de levende ressourcer i EU’s oversøiske lande og territorier. Programmet vil også fremme tilpasning til klimaændringerne.

Initiativet er finansieret af EU’s program for miljø- og klimahandling (LIFE). Som en del af initiativet er der blevet etableret en finansieringsfacilitet, der skal støtte ansøgere i at gennemføre effektfulde projekter.

**Anden indkaldelse af forslag**

Vi er glade for at kunne meddele, at den anden indkaldelse af forslag til BESTLIFE2030-programmet vil blive offentliggjort den 26. marts 2025. Ideer til projekter kan indsendes senest den 30. maj 2025. Derefter vil succesfulde ansøgere modtage invitationer til at indsende fuldstændige projektforslag.

Tilskudsordningen er skræddersyet til at yde effektiv støtte til foreninger, NGO’er og kommuner i Grønland, der vil gennemføre lokale initiativer.

Projektfinansiering er begrænset til €100.000 (kr. 745.000). Projektets varighed er fra 18 til 36 måneder. Ansøgere opfordres til at søge det maksimale tilskudsbeløb, der er til rådighed. Der kræves 5 % selvfinansiering, f.eks. i form af støtte fra anden side eller frivilligt arbejde.

**Yderligere Information**

Ansøgninger skal sendes online til IUCN’s tilskudsportal. Retningslinjer og ansøgningsskemaer vil være tilgængelige på BESTLIFE2030-webstedet fra den 26. marts 2025. Fem regionale hubs, der samarbejder med IUCN, vil vejlede potentielle ansøgere. Nordisk Fond for Udvikling og Miljø (NORDECO) er regional hub for Grønland.

Hovedansøgere til projekter i Grønland skal være baseret i Grønland. Kriterier for støtte og andre detaljer vil blive offentliggjort på hjemmesiden for BESTLIFE2030.

**Yderligere information**: nordeco@nordeco.dk